b'\n_START_ARTICLE_\nAtentatul de la Podujevo\n_START_SECTION_\nIncidentul\n_START_PARAGRAPH_\nPe 16 februarie 2001, un autobuz care transporta s\xc3\xa2rbi c\xc4\x83tre Gra\xc4\x8danica cu scopul de a comemora mor\xc8\x9bii din familii pe teritoriul controlat de albanezi a fost distrus de o bomb\xc4\x83 plasat\xc4\x83 pe \xc8\x99osea \xc3\xaen apropiere de Podujevo. Al\xc4\x83turi de alte patru autobuze, au fost asigurate de transportoarele blindate din partea trupelor suedeze din cadrul for\xc8\x9belor de men\xc8\x9binere a p\xc4\x83cii KFOR. Cele cinci autobuze erau plecate din ora\xc8\x99ul Ni\xc5\xa1 \xc8\x99i transportau 250 de persoane. Potrivit comandatului regional KFOR, bomba con\xc8\x9binea \xc3\xaentre 45-90 kg de explozibil, detonat\xc4\x83 cu un fir de comand\xc4\x83.\n_START_SECTION_\nUrm\xc4\x83ri\n_START_PARAGRAPH_\nDou\xc4\x83sprezece persoane din cele 56 au murit iar restul au fost grav r\xc4\x83nite inclusiv trec\xc4\x83torii \xc8\x99i pasagerii din celelalte autobuze care au fost lovi\xc8\x9bi de \xc8\x99rapnelul exploziei. Estimarea final\xc4\x83 a celor mor\xc8\x9bi a durat ceva timp datorit\xc4\x83 dificult\xc4\x83\xc8\x9bii identific\xc4\x83rii num\xc4\x83rului de cadavre. Printre cei deceda\xc8\x9bi sunt inclu\xc8\x99i personalul autobuzului \xc8\x99i doi copii, precum \xc8\x99i c\xc3\xa2teva femei._NEWLINE_Ancheta a fost efectuat\xc4\x83 de unit\xc4\x83\xc8\x9bile britanice \xc8\x99i ucrainene de men\xc8\x9binerea p\xc4\x83cii. Alte \xc8\x99ase bombe au fost descoperite \xc3\xaen apropiere \xc8\x99i dezamorsate. Comandantul local KFOR, brigadierul britanic Robert Fry, s-a sf\xc4\x83tuit cu liderii s\xc3\xa2rbi \xc8\x99i kosovari, \xc8\x99i de\xc8\x99i au fost \xc8\x9binute proteste \xc3\xaen urma exploziei, \xc3\xaen mare parte au fost pa\xc8\x99nice. Explozia a \xc3\xaenfuriat comunitatea \xc8\x99i pe oficialii s\xc3\xa2rbi, ace\xc8\x99tia sus\xc8\x9bin\xc3\xa2nd c\xc4\x83 au suportat numeroase atacuri din partea albanezilor kosovari din ultimele luni. Ace\xc8\x99tia au cerut ca UCPMB s\xc4\x83 \xc3\xae\xc8\x99i opreasc\xc4\x83 atacurile, iar KFOR s\xc4\x83 fac\xc4\x83 o treab\xc4\x83 mai eficient\xc4\x83 pentru monitorizarea situa\xc8\x9biei \xc3\xaen viitor._NEWLINE_Cinci albanezi au fost aresta\xc8\x9bi pentru atac, dar ace\xc8\x99tia nu au fost acuza\xc8\x9bi de nimic. Al\xc8\x9bi patru au fost suspecta\xc8\x9bi pentru comiterea atacului, dar au sc\xc4\x83pat dintr-o \xc3\xaenchisoarea administrat\xc4\x83 de SUA \xc3\xaen 2002, prin urmare nu au fost acuza\xc8\x9bi de nicio crim\xc4\x83._NEWLINE_Un albanez, Florim Ejupi, a fost condamnat \xc3\xaen 2008 pentru plantarea bombei la patruzeci de ani de \xc3\xaenchisoare. Cu toate acestea, a fost eliberat pe 13 martie 2009._NEWLINE_Pe 5 iunie 2009, procurorul-\xc8\x99ef al KFOR-ului anun\xc8\x9base c\xc4\x83 misiunea UE a deschis o nou\xc4\x83 anchet\xc4\x83 \xc3\xaen acest caz care a fost trimis\xc4\x83 la biroul procurorului specialist \xc3\xaen anchetarea acuza\xc8\x9biilor de crime de r\xc4\x83zboi.'